Við rannsóknina á Þórði Guðbrandssyni í Trékyllisvík kom í ljós að fleiri en hann voru grunsamlegir í sveitinni . Beindist athyglin þá fyrst og fremst að Agli nokkrum Bjarnasyni . Var hann handtekinn , settur í járn og í framhaldi af því játaði hann að hafa lagt lag sitt við djöfulinn með ristingum , blóðvökum og naglaskurði og gert sáttmála við djöfulinn svo hann þyrfti ekki annað en skipa honum fyrir það sem hann vildi láta hann gera .